Source: http://docplayer.fi/1122566-Hedelmattomyyden-hoidot-osa-i.html
Timestamp: 2017-12-17 01:13:51+00:00
Document Index: 16932994

Matched Legal Cases: ['kko ', 'kko ', 'kko ', 'kko ', 'KKO ', 'kko ', 'KKO ']

Hedelmättömyyden hoidot osa I - PDF
Download "Hedelmättömyyden hoidot osa I"
1 NÄIN HOIDAN Laure Morin-Papunen ja Riitta Koivunen Hedelmättömyyden syyn selvittämisen jälkeen hoito etenee vaihe vaiheelta. Ennen hoitoja on tutkittava, tapahtuuko ovulaatio, muodostuuko hedelmöityskykyisiä siittiöitä ja onko raskauden alkamiselle anatomista estettä. Jos siemenneste on normaalia, anovulaation ensisijaisena hoitona ovat antiestrogeenilääkkeet, kuten klomifeeni. Ovulaation puuttumisesta kärsivien ylipainoisten naisten tärkein hoito on kuitenkin laihduttaminen. Ylipainoisille munasarjojen monirakkulataudista kärsiville naisille voidaan liitännäishoitona antaa 3 4 kuukautta pelkästään metformiinia, minkä jälkeen hoitoon lisätään klomifeeni. Mikäli ovulaatiota ei saada klomifeenilla aikaiseksi, seuraavia vaihtoehtoja ovat aromataasin estäjät, munasarjojen rei ityshoito ja gonadotropiinistimulaatio. Jos raskaus ei ala 4 6 ovulatorisen kierron jälkeen, on aika siirtyä inseminaatio- ja koeputkihedelmöityshoitoihin Hedelmättömyyden hoidolla tarkoitetaan naisen, miehen tai parin hedelmättömyyden takia suoritettavia toimenpiteitä, joiden tarkoituksena on parantaa raskauden alkamisen todennäköisyyttä. Pariskunta määritellään hedelmättömäksi, jos raskaus ei ole alkanut, kun suojaamattomia yhdyntöjä on ollut säännöllisesti vuoden ajan. Määritelmä perustuu siihen, että terveellä pariskunnalla on noin 20 %:n kuukausittainen mahdollisuus tulla raskaaksi. Tällöin 12 kuukauden kumulatiivinen todennäköisyys raskauteen on 93 %. Tahaton hedelmättömyys on lisääntyvä ongelma, joka johtuu osittain siitä, että lapsen hankintaa lykätään myöhäisempään ikään. Vuosittain noin uutta paria hakee Suomessa lääketieteellistä apua hedelmättömyyteen. Maassamme aloitettiin vuonna 2010 yhteensä 6,9 hoitokertaa 1 000:ta hedelmällisyysikäistä (15 49-vuotiasta) naista kohti; vuonna 2000 vastaava luku oli 5,6 (THL:n tilastot 2010). Vuonna 2009 aloitettiin yhteensä noin hedelmöityshoitoa. Niiden seurauksena alkoi yhteensä raskautta, joista päättyi synnytyksen. Tämä on 4,2 % kaikista syntyneistä lapsista (THL:n tilastot 2010). Hedelmöityshoidot ovat melko tehokkaita: jopa 80 % hoitoon tulleista pareista saa lapsen, jos kaikkia tarjolla olevia hoitokeinoja käytetään. Hedelmättömyyden syistä noin 25 % liittyy naiseen, 25 % mieheen ja 25 % sekä naiseen että mieheen. Lopuissa 25 %:ssa tapauksista syytä ei löydetä, jolloin puhutaan selittämättömästä hedelmättömyydestä. Tavallisimpia hedelmättömyyden syitä ovat munasolun irtoamishäiriöt (20 30 % tapauksista), munanjohdinvauriot (10 20 %), endometrioosi (10 20 %) ja siemennesteen heikko laatu (20 30 %). Hedelmättömyyden hoidon (kuva 1) toteuttamisessa noudatetaan kiireettömän hoidon perusteita (Sosiaali- ja terveysministeriön selvityksiä 2010). Perustutkimukset tehdään viimeistään, kun raskautta on yritetty vuosi tuloksetta. Tutkimusten tavoitteena on selvittää, onko ras kaus ilman apua mahdollinen. Hedelmättömyystutkimuksiin ja hoitoihin kannattaa kuitenkin hakeutua aiemmin, mikäli hedelmättömyydelle on tiedossa jokin syy (endometrioosi, kuukautishäiriöt tai kuukautisten puuttuminen, hoitamaton tai hoidettu kivesten laskeutumattomuus, sukuelinten trauma tai sairastettuun sikotautiin liittyvä kivestulehdus) tai nainen on yli 35-vuotias. Osa ensivaiheen tutkimuksista voidaan tehdä perusterveydenhuollossa. Perusselvittelyt aloitetaan usein myös yksityisgynekologin ohjaamana tai opiskelijaterveydenhuollossa. Suu- 8 Miehen hedelmättömyyden syistä ja koeputkihedelmöityshoidoista numerossa 15/2012. Duodecim 2012;128:
2 1. käynti. Tutkimussuunnitelma Nainen: PRL, TSH, T4-V, (tarv. PROG) Mies: siemennestenäyte + tarvittavat tutkimukset Elämäntapaohjeet (tupakka, paino) Siemenneste riittävä ja kierto ovulatorinen Siemenneste riittävä ja kierto anovulatorinen Siemenneste poikkeava Tarv. HSSG/laparoskopia: Vain jos selkeä aihe, esim. sairastettu klamydiatulehdus tai vatsanalueen iso leikkaus Miehen jatkotutkimukset Hoitosuunnitelma + sopimus Tarvittaessa konsultoi psykologia/sisätautilääkäriä Ovulaatioinduktio Inseminaatio x 2 4 IVF/ICSI x 1 4 Raskaus, kaikukuvaus viikolla 7 neuvola/äitiyspoliklinikka Ei raskautta, yhteenveto KUVA 1. Hedelmättömyyspotilaan hoitokaavio. PRL = prolaktiini, TSH = tyreotropiini, T4-V = vapaa tyroksiini, PROG = progesteroni, HSSG = hysterosalpingografia, IVF = koeputkihedelmöitys, ICSI = mikrohedelmöitys ri osa hedelmättömyystutkimuksista tehdään nykyisin yksityisissä lapsettomuusklinikoissa. Hedelmättömyyden ensi vaiheen tutkimuksista on julkaistu äskettäin tuore kotimainen katsaus (Nuojua-Huttunen ja Anttila 2009). Käsittelemme tavallisimpia hedelmättömyyden hoitomalleja sekä uusia hoitovaihtoehtoja potilastapauksen muodossa. Esimerkkipariskunta Tuula on 30-vuotias terve nainen, joka tulee vastaanotolle sekundaarisen hedelmättömyyden takia. Hänellä on takanaan yksi alkuraskauden keskenmeno kolme vuotta aikaisemmin nykyisen miehensä kanssa, eikä ehkäisyä ole käytetty sen jälkeen. Tuulan kuukautiskierto on aina ollut epäsäännöllinen (kierto vaihdellut 40:stä 60 päivään), ja viimeisten kahden vuoden aikana kuukautiset eivät juuri ole tulleet spontaanisti. Hän on lihonut 10 kg kolmessa vuodessa. Tuula on 164 cm pitkä, ja hän painaa 82 kg (painoindeksi 30,4 kg/m 2 ). Vyötärönympärys on 90 cm. Jaloissa, reisissä ja alavatsalla todetaan korostunutta karvankasvua, joka on Tuulan kertoman mukaan hiljalleen pahentunut iän myötä. Emättimen kautta tehtävässä kaikukuvauksessa 16. kiertopäivänä todetaan tyypilliset polykystiset munasarjat (noin 20 alle 8 mm:n kokoista follikkelia molemmissa munasarjoissa, KUVA 2). Dominanttia follikkelia ei löydy. Verikokeissa prolaktiini- ja TSH-pitoisuudet ovat normaalit. Liiallisen karvankasvun takia määritetään seerumin testosteronipitoisuus, joka on 2,7 nmol/l (normaali < 2,7 nmol/l) eli viitealueen ylärajoilla. Seerumin progesteronipitoisuutta ei tutkita, koska kuukautiskierron epäsäännöllisyys puhuu ovulaatioongelman puolesta. Munatorvien aukiolotutkimuksessa läpikulku on hyvä molemmin puolin. Tuulalla todetaan munasarjojen monirakkulainen oireyhtymä (polycystic ovary syndrome, PCOS) ja ylipaino. Koska oireyhtymään kuuluvat huonontunut 1479
3 NÄIN HOIDAN Taulukko 1. Normaalin siemennesteen kriteerit (WHO 2010). Siemennesteen määrä 1,5 ml Siittiötiheys 15 milj./ml Eteenpäin liikkuvia siittiöitä 32 % Rakenteeltaan normaaleja 4 % siittiöitä MAR-testi (siittiövasta-aineet) < 10 %:ssa 1480 KUVA 2. Monirakkulaisen munasarjan kaikukuva. Munasarja on tyypillisesti suurentunut. Stroomaosa (keskellä) on korostunut ja follikkelit sijaitsevat helminauhana munasarjan pinnan alla. Niiden määrä on huomattavasti lisääntynyt (ainakin kymmenen follikkelia munasarjaa kohti). glukoosinsieto, heikentynyt insuliiniherkkyys sekä epäedulliset rasva-arvot, tehdään kahden tunnin glukoosirasituskoe ja tutkitaan seerumin lipidiprofiili. Veren glukoosipitoisuuden paastoarvo on 4,3 mmol/l (normaali pitoisuus alle 5,6 mmol/l), mutta kahden tunnin arvo on 8,9 mmol/l (normaali pitoisuus alle 6,7 mmol/l), mikä kertoo heikentyneestä glukoosinsiedosta. Lipidiprofiili on normaali. Tuulan mies Jukka on 28-vuotias terve insinööri. Hän polttaa noin 15 savuketta päivässä. Jukalla on varhaislapsuudessa hoidettu laskeutumattomat kivekset. Ylipainoa lukuun ottamatta (pituus 178 cm, paino 90 kg, painoindeksi 28,4 kg/m 2 ) olemus on tavanomainen. Kivekset ovat palpoiden normaalikokoiset (yli 20 ml) ja tiiviit. Varikoseelea ei todeta. Viisi kuukautta aiemmin siemennestenäytteessä on todettu normaali siittiötiheys (25 milj./ml) ja lievästi heikentynyt siittiöiden liikkuvuus (riittävän hyvin liikkuvia A- ja B-siittiöitä yhteensä 25 %). Normaalimuotoisia siittiöitä näytteessä oli 3 %. WHO:n (2010) asettamat siemennestenäytteen normaalirajat on esitelty TAULUKOSSA 1. Tuulalle ja Jukalle suositellaan liikuntaa ja laihduttamista ja heidät ohjataan avoterveydenhuoltoon laihdutusryhmään. Lisäksi Tuulalle aloitetaan metformiinihoito ja Jukalle suositellaan tupakoinnin lopettamista. Sovitaan, että pariskunta ottaa yhteyttä kuuden kuukauden kuluttua, mikäli raskaus ei ole alkanut. Puolen vuoden kuluttua pariskunta tulee uudestaan vastaanotolle. Tuula on laihtunut noin 10 kg ja Jukka 5 kg. Tuulan kuukautiskierto on jonkin verran säännöllistynyt, mutta se on useimmiten pitkä, vrk. Tuulalle päädytään aloittamaan metformiinin rinnalle klomifeenisitraattilääkitys ovulaation tehostamiseksi. Siemennesteen laatu Miehen ylipaino (painoindeksi 25 kg/m 2 ) pienentää testosteronipitoisuutta, heikentää spermatogeneesiä ja lisää lisääntymiskyvyn heikentymisen vaaraa väestötasolla. Sen merkitystä hedelmättömyyden syynä yksilötasolla on vaikeaa arvioida (Ramlau-Hansen ym. 2007). Tupakka, alkoholi, tietyt kemikaalit (torjunta-aineet, orgaaniset liuottimet, raskasmetallit), lääkkeet (sytotoksiset aineet, eräät mikrobilääkkeet) ja mahdollisesti psyykkinen tai fyysinen ylirasitus huonontavat siemennesteen laatua ja miehen hedelmöityskykyä. Näistä asioista kannattaa aina kertoa hedelmättömyydestä kärsivälle pariskunnalle. Lievän astenotsoospermian ja teratotsoospermian ajatellaan enintään hidastavan raskauden alkamista. Siemennesteanalyysin tuloksen merkitys hedelmällisyydelle on selkeä vain silloin, kun siemennesteessä ei todeta lainkaan siittiöitä (atsoospermia). Muussa tapauksessa löydösten ennustavuus on suhteellinen ja niiden tulkinnassa tulee olla varovainen (Nuojua-Huttunen ja Anttila 2009). Munasarjojen monirakkulainen oireyhtymä Ovulaation puuttuminen johtuu usein PCOS:stä ja ylipainosta. Uuden diagnoosin kriteerit (ESHRE, ASRM 2004) on esitetty TAULUKOSSA 2. Vaikka lihavuus ei sisälly PCOS:n nykyiseen määritelmään, noin puolet oireyhtymää potevista naisista on ylipainoisia. Lihavilla PCOS-potilailla on lisäksi osoitettu poikkeuksetta insuliiniresistenssi. Noin 40 %:lla todetaan lisäksi heikentynyt glukoosinsieto. Ylipaino huonontaa insuliiniherk- L. Morin-Papunen ja R. Koivunen
4 Taulukko 2. PCOS:n diagnostiset kriteerit (ESHRE, ASRM 2004). Kaksi kriteeriä kolmesta riittää. 1) Oligomenorrea tai amenorrea 2) Kliinisiä tai biokemiallisia hyperandrogenismin merkkejä (yksi riittää) hirsutismi seerumin testosteronipitoisuus yli 2,7 nmol/l vapaa androgeeni-indeksi suurentunut (free androgen index, FAI = 100 x T/SHBG) 3) PCO-munasarjakuva kaikukuvauksessa (yksi löydöksistä riittää) 10 follikkelia (poikkimitta 2 9 mm) / munasarja ainakin toisessa munasarjassa tai lisääntynyt munasarjatilavuus (0,5 x pituus x leveys x poikkimitta > 10 ml) kyyttä jo painoindeksin ollessa yli 27 kg/m 2. Keskivartalolihavuus on tyypillistä PCOS:ää sairastavilla (Morin-Papunen ym. 2000), ja siihen liittyy enemmän hormonaalisia ongelmia kuin lantiolihavuuteen. Hyperinsulinemian ja munasarjojen lisääntyneen androgeenituotannon vaikutukset hedelmällisyyteen on kuvattu aikaisemmin yksityiskohtaisesti tässä lehdessä (Koivunen ja Morin-Papunen 2002). Laihduttamisen merkitys Kun painoindeksi on yli 30 kg/m 2, hedelmättömyyshoitojen tulokset heikkenevät merkitsevästi (Pasquali ym. 2006, Luke ym. 2011). Jo 5 %:n painon lasku parantaa insuliiniresistenssiä ja vähentää hyperandrogenismia. Se myös palauttaa ovulaation 30 %:lle PCOS:stä kärsivistä (Pasquali ym. 1997). Säännöllinen liikunta parantaa insuliiniherkkyyttä painon laskusta riippumatta. Ylipainoisella naisella alkuraskauden keskenmenon ja toistuvien keskenmenojen riski on suurentunut lähes kaksinkertaisiksi. Laihduttaminen näyttäisi vähentävän merkitsevästi keskenmenon vaaraa. Australialaisessa tutkimuksessa 69 sekundaarisesta anovulatorisesta hedelmättömyydestä kärsivää naista laihtui keskimäärin 10 kg puolen vuoden aikana ravitsemusterapeutin ja liikunnanohjaajan ohjauksessa. Naisista 89 % ovuloi ja 67 % synnytti. Lisäksi keskenmenoosuus väheni 75 %:sta 18 %:iin. Kustannukset syntynyttä lasta kohti vähenivät dollarista dollariin eli 60-kertaisesti (Clark ym. 1998). Näin ollen ylipainoisten PCOS:ää potevien ensisijaisia hoitoja ovat laihduttaminen, ruokavalio ja liikunta (taulukko 3). Nykyisin Suomessa ei ole virallista painoindeksirajaa, jonka ylittäviltä potilailta hedelmättömyyshoidot evätään. Hoitoihin ei kuitenkaan yleisesti ryhdytä, jos painoindeksi on yli 35 kg/m 2. Metformiini on vanha diabeteslääke, jonka päävaikutusmekanismi on veren glukoosipitoisuuden paastoarvon pienentäminen ja insuliiniherkkyyden parantaminen. Metformiini vaikuttaa edullisesti myös lipidiaineenvaihduntaan, ja se saattaa edistää laihduttamista. Veren insuliini- ja androgeenipitoisuudet pienenevät, minkä seurauksena osalla potilaista kuukautiskierto käynnistyy tai säännöllistyy. Ensimmäiset tutkimustulokset metformiinin vaikutuksesta PCOS:ää sairastavien hedelmättömyysongelmaan olivat lupaavia, mutta ne on kyseenalaistettu kahdessa isossa satunnaistetussa tutkimuksessa (Moll ym. 2006, Legro ym. 2007). Tuoreessa suomalaisessa lumekontrolloidussa monikeskustutkimuksessa metformiinilla oli edullinen vaikutus verrattuna lumelääkkeeseen: sekä raskaaksi tulleiden osuus että elävänä syntyneiden lasten määrä paranivat noin 15 %:lla (Morin-Papunen ym. 2012). Merkitsevin vaikutus näytti esiintyvän ylipainoisilla naisilla (painoindeksi > 27 kg/m 2 ). Nykyään metformiini on virallisesti aiheellinen PCOS-potilaan hedelmättömyyden hoitoon ainoastaan, jos naisella on todettu heikentynyt glukoosinsietokyky (ESHRE, ASRM 2008). Tuoreen suomalaisen tutkimuksen perusteella metformiinia kannattaisi kokeilla etenkin ylipainoisille potilaille (paino indeksi > 27 kg/m 2 ). Anovulaation hoitoon käytettävät annokset ovat mg/vrk. Metformiinin annosta kannattaa suurentaa vähitellen suoliston haittavaikutusten vähentämiseksi. Lääkitys aloitetaan annoksella mg/vrk. Viikon kuluttua annosta lisätään yhdellä tabletilla viikkossa, kunnes ylläpitoannos saavutetaan. Potilasta kannattaa silti varoittaa mahdollisista mahavaivoista. Metformiinia kannattanee käyttää ensin 3 6 kuukautta yksinään. Lääkkeellä on ajateltu olevan edullinen vaiku tus raskauden kulkuun. Lähinnä sen usko- 1481
5 NÄIN HOIDAN TAULUKKO 3. Lapsettomuuden hoitokaavio PCOS:ssä. Lihava (BMI > 30 kg/m 2 ) Ei lihava Laihdutus Metformiini 3 6 k (?) Klomifeeni Antiestrogeeni (+ metformiini?) Antiestrogeeni + metformiini? / aromataasin estäjä Aromataasin estäjä Munasarjojen rei itys (Gonadotropiini) (Gonadotropiini) Inseminaatio/IVF Inseminaatio/IVF 1482 taan vähentävän keskenmenoriskiä. Aiemmissa tutkimuksissa keskenmenoriski pieneni merkitsevästi ja raskaaksi tulleiden osuus kaksinkertaistui metformiinihoidon aikana ( Jakubowicz ym. 2004). Myöhäisemmät isot satunnaistetut tutkimukset (Moll ym. 2006, Legro ym. 2007, Morin-Papunen ym. 2012) tai tuore meta-analyysi (Palomba ym. 2009) eivät kuitenkaan tue tätä löydöstä. Siten metformiinin käyttö suositellaan lopettamaan heti, kun raskaustestin tulos on positiivinen. Jos naisella on kuitenkin heikentynyt glukoosinsieto tai hänellä on ollut raskausdiabetes aiemmissa raskauksissa, metformiinilääkityksen jatkamisesta tulee konsultoida synnytyssairaalaa. Ovulaatioinduktioon käytettävät lääkkeet Antiestrogeenit ovat aiheellisia naisilla, joilla on ovulaation puuttumisesta johtuva hedelmättömyysongelma ja avoimet munatorvet ja joiden kumppanin siemenneste on todettu normaaliksi. Antiestrogeenit estävät estrogeenin palautevaikutuksen hypotalamukseen ja aivolisäkkeeseen ja lisäävät siten gonadotropiinien eritystä. Lisääntynyt gonadotropiinieritys käynnistää edelleen munasarjassa munarakkulan loppuvaiheen kehityksen. Hoito toteutetaan pienimmällä mahdollisella annoksella yhden munarakkulan kehitykseen pyrkien. Tavallisin ovulaatioinduktioon käytettävä lääke on klomifeenisitraatti. Hoito aloitetaan annoksella 50 mg/vrk, useimmiten kiertopäivinä 3 7 tai 5 9. Munarakkulan kypsyminen tulisi varmistaa kaikukuvauksella ensimmäisen hoitokierron aikana. Ovulaatio voidaan varmistaa virtsan LH-testillä kaksi vuorokautta ennen odotettua ovulaatiota. Testin luotettavuus on kuitenkin huono PCOS-potilailla, joiden lutropiinin lähtöarvo on selvästi suurentunut. Heiltä ovulaatio kannattaa varmistaa progesteronimäärityksellä (pitoisuuden on oltava yli nmol/l) viikko oletetun ovulaation jälkeen. Ellei vastetta hoitoon todeta, annosta suurennetaan seuraavissa kierroissa. Yli 150 mg:n annoksia ei kannata käyttää klomifeenin epäedullisten antiestrogeenisten vaikutusten takia, jotka huonontavat raskausmahdollisuutta. Ovulaatio saadaan klomifeenihoidolla aikaan noin 80 %:lle potilaista, ja raskaus alkaa noin %:lla potilasryhmän mukaan. Raskauksista % alkaa kolmen ensimmäisen hoitokuukauden aikana, joten hoitosyklejä ei kannata jatkaa enempää kuin 4 6 kertaa. Ellei kuukautisvuotoa ilmaannu klomifeenin annon jälkeen, tulee raskauden mahdollisuus tarkistaa raskaustestillä. Tarvittaessa sen jälkeen aiheutetaan vuoto keltarauhashormonilla ennen uuden hoitojakson aloitusta. Rutiinimainen keltarauhashormonin käyttö saman kierron aikana klomifeenin kanssa ei ole mielekästä, koska tällöin klomifeenin vaikutuksesta ei saada varmuutta (Martikainen 2001). Monisikiöraskauksien riski klomifeenihoidon yhteydessä on 6 13 %, ja näistä raskauksista 0,3 % on kolmosraskauksia (Eijkemans ym. 2003). Keskenmenoriski on %, mikä on jonkin verran suurempi kuin normaaliväestössä (Dickey ym. 1996). Aromataasin estäjät. Noin 20 %:ssa tapauksista ovulaatiota ei saada aikaan klomifeenilla. Silloin voidaan kokeilla aromataasin estäjiä (letrotsoli ja anastotsoli), jotka ovat rintasyövän hoidossa käytettyjä lääkkeitä. Aromataasin estäjillä saadaan aikaan ovulaatio jopa 75 %:lle L. Morin-Papunen ja R. Koivunen
6 klomifeeniresistentteistä naisista, ja raskaaksi tulevien osuus on %:n luokkaa (Mitwally ja Casper 2001, Mitwally ym. 2005). Suurena etuna niillä on klomifeenia huomattavasti lyhyempi puoliintumisaika. Lisäksi niihin ei liity klomifeenin epäedullisia antiestrogeenisia vaikutuksia kohdunkaulan limaan tai kohdun limakalvoon. Aromataasin estäjien käyttö ei näyttäisi olevan yhteydessä epämuodostumien vaaraan (Tulandi ym. 2006). Niistä arvellaan tulevan tulevaisuudessa ensisijaisia lääkkeitä klomifeenin ohella. Aromataasin estäjien käyttö kuuluu ehdottomasti vain hedelmättömyyden hoidon asiantuntijoille. Gonadotropiinihoitoja voidaan käyttää, jos klomifeeni ja aromataasin estäjät eivät tehoa tai kyseessä on gonadotropiinin puutos. Gonadotropiinien käyttöön liittyy kuitenkin useita haasteita: valmiste annetaan ruiskeina, ovulaation aikaansaaminen voi vaatia pitkän hoidon, ja lääkityksen seuranta edellyttää toistuvia kaikukuvauksia. Sittenkin on olemassa monisikiöraskauden ja hyperstimulaation riski. PCOS:stä kärsivälle on joskus hyvin vaikea löytää kynnys annosta, jolla munarakkulan kehittyminen saadaan aikaan. Lisäksi hoidon kokonaiskustannukset ovat huomattavat. Jos kehittyy useita munarakkuloita, tulisi olla koeputkihedelmöityksen mahdollisuus (Martikainen 2001). Munasarjojen rei ityshoito eli drilling Varteenotettavana hoitovaihtoehtona gonadotropiinistimulaatiolle on vatsaontelon tähystyksessä tehtävä munasarjojen rei ityshoito. Molempiin munasarjoihin tehdään monopolaaripolttokärjellä viidestä kymmeneen reikää. Polttokärki tuhoaa strooman teekaluteiinisoluja, mikä johtaa munasarjaperäisen androgeenisynteesin vähenemiseen ja ovulaation käynnistymiseen. Insuliiniresistenssiin rei itys sen sijaan ei vaikuta (Tiitinen ym. 1993). Laajassa takautuvassa tutkimuksessa munasarjojen rei ityshoito käynnisti ovulaation 78 %:lla klomifeeniresistenteistä potilaista (50 % ovuloi spontaanisti ja 28 % klomifeenin avulla) ja puolet heistä tuli raskaaksi. Tuoreessa Cochrane-katsauksessa rei itys todettiin yhtä YDINASIAT 88Hedelmättömyyden syy on selvitettävä ennen hoidon aloittamista. Tärkeimmät hoitomenetelmään vaikuttavat syyt ovat ovulaation puuttuminen ja poikkeava löydös siemennesteanalyysissa. 88Laihduttaminen on ensisijainen hoito ylipainoisilla naisilla; sen jälkeen hedelmättömyyden hoito kuuluu asiaan perehtyneille erikoislääkäreille. 88Klomifeeni on edelleen ensisijainen lääke anovulaation hoidossa. Hoitoa seurataan kaikukuvauksella lääkevasteen arvioimiseksi ja monisikiöraskauksien välttämiseksi. 88Metformiini, aromataasin estäjät ja munasarjojen rei ityshoito hakevat paikkaansa anovulatorisen hedelmättömyyden hoidossa. tehokkaaksi kuin gonadotropiinihoito; kuitenkin monisikiöraskauksia oli rei itysryhmässä selvästi vähemmän (Farquhar ym. 2010). Vuoden 2007 ESHRE-suosituksessa rei itystä suositeltiin klomifeenihoidon epäonnistuttua toisen vaiheen hoitona gonadotropiinilääkityksen vaihtoehtona. Hoidon pitkäaikaisvaikutuksia ei kuitenkaan tunneta riittävästi. Menetelmä on kajoava, ja sen pelätään aiheuttavan kiinnikkeitä ja pitkäaikaiskomplikaationa munasarjojen vajaatoimintaa. Suomessa menetelmän käyttö on edelleen melko vähäistä. Rei ityshoidon aiheet on pohdittava yksilöllisesti. Se pitäisi rajata normaalipainoisille klomifeeniresistenteille PCOS-potilaille, joiden lutropiiniarvo on yli 10 U/l ja joiden hedelmättömyyden kesto on lyhyt (alle 2 vuotta) (Amer ym. 2002) ennen siirtymistä gonadotropiinistimulaatioon tai koeputkihedelmöityshoitoon (TAULUKKO 3). Inseminaatiohoito Inseminaatio voidaan toteuttaa luonnollisessa kierrossa, klomifeenikierrossa, klomifeenin ja gonadotropiinin yhdistelmällä stimuloidussa kierrossa tai pelkällä gonadotropiinilla stimuloidussa kierrossa. Tavallisimmin käyte- 1483
7 NÄIN HOIDAN 1484 tään gonadotropiinihoitoa tai klomifeenin ja gonadotropiinin yhdistelmää. Kiertopäivänä kymmenen suoritetaan munasarjojen kaikukuvaus, jossa arvioidaan vastetta (kehittyvien rakkuloiden koko ja määrä) ja määritetään inseminaation ajankohtaa. Niin sanottu irrotuspiikki (istukkagonadotropiinihormoni, hcg, U ihon alle) annetaan tuntia ennen inseminaatiota. Inseminaatiopäivänä mies antaa siemennestenäytteen ja se pestään laboratoriossa, jolloin siittiöiden liikkuvuus keskimäärin paranee. Pesty siemenneste ruiskutetaan edelleen kohtuonteloon. Raskaaksi tulleiden osuus inseminaatiohoidossa on % ja monisikiöraskauksia näistä on % (Aboulghar ym. 2009). Yleensä tehdään 2 4 hoitoa. Pariskunnan hoito ovulaatioinduktiosta inseminaatioon Tuulan tapauksessa munasarjojen polttohoito ei ole hyvä vaihtoehto, koska hän on ylipainoinen ja ovulaatio näyttäisi tapahtuvan ainakin silloin tällöin. Klomifeenia kannattaa kokeilla, ja mikäli selkeää ovulaatiota ei saada sen avulla aikaan, seuraavaksi määrätään aromataasin estäjiä. Klomifeeniannoksella 100 mg/vrk ovulaatio tapahtuu ja kierrot säännöllistyvät, mutta kuuden kierron jälkeen raskautta ei edelleenkään ole saatu aikaiseksi. Suunnitellaan inseminaatiohoito, mutta inseminaation aikaan todetaan yllättäen, että siemennesteen laatu on romahtanut: siittiötiheys on 5 milj./ ml ja A- ja B siittiöiden osuus 5 % ja 10 %. Jukka on lopettanut tupakoinnin, ja kertomansa mukaan elämäntavoissa ei ole tapahtunut oleellisia muutoksia. Jukan lisätutkimuksissa follikkelia stimuloivan hormonin (FSH), lutropiinin, tyreotropiinin ja prolaktiinin pitoisuudet todetaan pieneksi. Seerumin testosteronipitoisuus on viitealueen alarajalla (9,2 nmol/l, viitealue 9,0 38 nmol/l). Tarkemmin kysyttäessä tulee ilmi, että Jukka on alkanut harrastaa kehonrakennusta ja hän käyttänyt katukaupasta saamiansa anabolisia steroideja useina kuureina. Inseminaatio suoritetaan, mutta Tuula ei tule raskaaksi. Pariskunnan kanssa sovitaan, että Jukka lopettaa anabolisten steroidien käytön ja antaa uuden siemennestenäytteen runsaan 3 4 kuukauden päästä. Pariskunta ei enää ota yhteyttä. Lopuksi Hedelmättömyysongelmaa selvitettäessä on tärkeää tutkia, tapahtuuko ovulaatio ja muodostuuko hedelmöityskykyisiä siittiöitä. Lisäksi on selvitettävä, onko raskaudelle anatomista estettä eli ovatko munatorvet avoimet, esiintyykö myoomia tai synnynnäisiä poikkeavuuksia. Gynekologinen kaikukuvaus ja munatorvien avoimuuden selvittäminen kuuluvat asiaan perehtyneelle erikoislääkärille. Siemennestetutkimukset keskitetään spermalaboratorioihin. Mikäli siemennesteen laatu on selvästi poikkeava, miehen hormoniarvot tulee tutkia tarkemmin. Suomessa kohdun ja vatsaontelon tähystys tehdään vain tarvittaessa, yleensä kaikukuvauksessa todetun muutoksen (myooma, endometriooma) takia tai endometrioosia epäiltäessä (Nuojua- Huttunen ja Anttila 2009). Toisaalta vähäoireista endometrioosia ei rutiinimaisesti etsitä laparo skopialla, koska löydöksellä ei ole yleensä merkitystä hoitovalintaan. Noin 15 %:ssa tapauksista hedelmättömyyden syy jää epäselväksi. Tästä huolimatta hoidot etenevät etiologiasta riippumatta tietyn kaavan mukaan määräytyen naisen iän ja painon sekä hedelmättömyyden keston mukaan (KUVA 1). Ovulaatioinduktiohoitoja voidaan toteuttaa avohoidossa, mutta hoidon seuranta (kaikukuvaus) kuuluu asiaan perehtyneelle erikoislääkärille. Ovulaatioinduktion epäonnistuessa siirrytään yleensä kohdunsisäiseen inseminaatioon ja viimeisenä vaihtoehtona koeputkihedelmöityshoitoon, joita toteutetaan sairaaloissa ja yksityisklinikoilla. Hedelmättömyys sinänsä ja siihen liittyvät hoidot ovat psyykkisesti raskaita prosesseja. Tutkimusten mukaan noin kolmasosa pareista keskeyttää hoidot (Aarts ym. 2011). Psykologin konsultaatio olisi aiheellinen kaikille pareille. LAURE MORIN-PAPUNEN, dosentti, erikoislääkäri OYS:n naistentautien ja synnytysten klinikka RIITTA KOIVUNEN, LT, erikoislääkäri Väestöliiton klinikat Oy, Oulu Sidonnaisuudet Laure Morin-Papunen: Gynekon lääkärikeskus Oy:n osakkeenomistaja, luentoja ja kongressimatkoja eri lääkealan yritysten koulutuksissa (yritykset MSD, Serono-Merck, Ferring) Riitta Koivunen: Gynekon lääkärikeskus Oy:n osakkeenomistaja, luentoja ja kongressimatkoja eri lääkealan yritysten koulutuksissa (yritykset MSD, Serono-Merck, Ferring) L. Morin-Papunen ja R. Koivunen
8 KIRJALLISUUTTA Aarts JW, van Empel IW, Boivin J, Nelen WL, Kremer JA, Verhaak CM. Relationship between quality of life and distress in infertility: a validation study of the Dutch FertiQoL. Hum Reprod 2011;26: Aboulghar M, Baird DT, Collins J. Intrauterine insemination. Hum Reprod Update 2009;15: Amer SA, Banu Z, Li TC, Cooke ID. Longterm follow-up of patients with polycystic ovary syndrome after laparoscopic ovarian drilling: endocrine and ultrasonographic outcomes. Hum Reprod 2002;17: Clark AM, Thornley B, Tomlinson L, Galletley C, Norman RJ. Weight loss in obese infertile women results in improvement in reproductive outcome for all forms of fertility treatment. Hum Reprod 1998;13: Dickey RP, Taylor SN, Curole DN, Rye PH, Pyrzak R. Incidence of spontaneous abortion in clomiphene pregnancies. Hum Reprod 1996;11: Eijkemans MJ, Imani B, Mulders AG, Habbema JD, Fauser BC. High singleton live birth rate following classical ovulation induction in normogonadotrophic anovulatory infertility (WHO 2). Hum Reprod 2003;18: ESHRE, ASRM. Rotterdam ESHRE/ ASRM-Sponsored PCOS consensus workshop group. Revised 2003 consensus on diagnostic criteria and long-term health risks related to polycystic ovary syndrome (PCOS). Hum Reprod 2004;19:41 7. ESHRE, ASRM. Thessaloniki ESHRE-AS- RM-sponsored PCOS Consensus Workshop Group. Consensus on infertility treatment related to polycystic ovary syndrome. Hum Reprod 2008;23: Farquhar C, Lilford RJ, Marjoribanks J, Vanderkerchove P. Laparoscopic drilling by diathermy or laser for ovulation induction in anovulatory polycystic ovary syndrome. Cochrane Database Syst Rev 2007;(3):CD Jakubowicz DJ, Essah PA, Seppala M, ym. Reduced serum glycodelin and insulin-like growth factor-binding protein-1 in women with polycystic ovary syndrome during first trimester of pregnancy. J Clin Endocrinol Metab 2004;89: Koivunen R, Morin-Papunen L. Insuliiniresistenssi ja hedelmättömyys. Duodecim 2002;118: Legro RS, Barnhart HX, Schlaff WD, ym. Clomiphene, metformin, or both for infertility in the polycystic ovary syndrome. N Engl J Med 2007;356: Luke B, Brown MB, Stern JE, Missmer SA, Fujimoto VY, Leach R; SART Writing Group. Female obesity adversely affects assisted reproductive technology (ART) pregnancy and live birth rates. Hum Reprod 2011;26: Martikainen H. Milloin ja miten munasarjojen monirakkulatautia pitää hoitaa? Duodecim 2001;117: Mitwally MF, Biljan MM, Casper RF. Pregnancy outcome after the use of an aromatase inhibitor for ovarian stimulation. Am J Obstet Gynecol 2005;192: Mitwally MF, Casper RF. Use of an aromatase inhibitor for induction of ovulation in patients with an inadequate response to clomiphene citrate. Fertil Steril 2001;75: Moll E, Bossuyt PM, Korevaar JC, Lambalk CB, van der Veen F. Effect of clomifene citrate plus metformin and clomifene citrate plus placebo on induction of ovulation in women with newly diagnosed polycystic ovary syndrome: randomised double blind clinical trial. BMJ 2006;332: Morin-Papunen LC, Vauhkonen I, Koivunen RM, Ruokonen A, Martikainen HK, Tapanainen JS. Insulin sensitivity, insulin secretion, and metabolic and hormonal parameters in healthy women and women with polycystic ovarian syndrome. Hum Reprod 2000;15: Morin-Papunen L, Rantala A, Unkila- Kallio L, ym. Metformin improves pregnancy and live birth rates in women with polycystic ovary syndrome a multicentre, double blinded, randomised clinical trial. J Clin Endocrinol Metab 2012;97: Nuojua-Huttunen S, Anttila L. Hedelmät tö myyden ensivaiheen tutkimukset selvittävät pysyvää hedelmättömyyttä ja heikentynyttä lisääntymiskykyä. Suom Lääkäril 2009;64: Palomba S, Falbo A, Orio F, Zullo F. Effect of preconceptional metformin on abortion risk in polycystic ovary syndrome: a systematic review and meta-analysis of randomized controlled trials. Fertil Steril 2009;92: Pasquali R, Casimirri F, Vicennati V. Weight control and its beneficial effect on fertility in women with obesity and polycystic ovary syndrome. Hum Reprod 1997;12 Suppl 1:82 7. Pasquali R, Gambineri A, Pagotto U. The impact of obesity on reproduction in women with polycystic ovary syndrome. BJOG 2006;113: Ramlau-Hansen CH, Thulstrup AM, Nohr EA, Bonde JP, Sørensen TI, Olsen J. Subfecundity in overweight and obese couples. Hum Repr 2007;22,6: Reynolds K, Khoury J, Sosnowski J, Thie J, Hofmann G. Comparison of the effect of tamoxifen on endometrial thickness in women with thin endometrium (<7mm) undergoing ovulation induction with clomiphene citrate. Fertil Steril ;6: Sosiaali- ja terveysministeriön selvityksiä 2010:31. Yhtenäiset kiireettömän hoidon perusteet FE-3557.pdf Terveyden ja hyvinvoinnin laitos (THL) tilastot aiheittain/lisaantyminen/hoidot/index.htm Tiitinen A, Pekonen F, Stenman UH, Laatikainen T. Ovarian electrocauterization causes LH-regulated but not insulin-regulated endocrine changes. Clin Endocrinol 1993;39: Tulandi T, Martin J, Al-Fadhli R, ym. Congenital malformations among 911 newborns conceived after infertility treatment with letrozole or clomiphene citrate. Fertil Steril 2006;85: WHO. WHO laboratory manual for the examination and processing of human semen. Viides painos Summary Treatment of infertility Primary evaluation of infertility consists of confirmation of regular ovulation and capacity to produce functional spermatozoa, and exclusion of any anatomical barrier for infertility. If the sperm analysis is normal, clomiphene is the first-line treatment in anovulatory women. Obese women suffering from polycystic ovary syndrome may be first offered metformin for 3 4 months before the addition of clomiphene. If ovulation cannot be induced with clomiphene, aromatase inhibitors, ovarian drilling gonadotrophin stimulation are the subsequent steps. If no response is obtained after 4 6 ovulatory cycles, intrauterine insemination and in vitro fertilisation should be offered. 1485
Insuliiniresistenssi ja hedelmättömyys. Riitta Koivunen ja Laure Morin-Papunen
Lapsettomuus Insuliiniresistenssi ja hedelmättömyys Riitta Koivunen ja Laure Morin-Papunen Insuliiniresistenssillä tarkoitetaan insuliinin stimuloiman glukoosinkäytön heikkenemistä perifeerisissä kudoksissa.
Miten tytön lihavuus lapsuudessa ja murrosiässä heijastuu lisääntymisterveyteen?
Lapsi- ja nuorisogynekologia LAURE MORIN-PAPUNEN JA PÄIVI TAPANAINEN Miten tytön lihavuus lapsuudessa ja murrosiässä heijastuu lisääntymisterveyteen? Lasten ja nuorten lihavuus on huolestuttava ilmiö,
Lihavuus ja naisen lisääntymisterveys. Aila Tiitinen, Aila Rissanen ja Pertti Mustajoki
Katsaus Aila Tiitinen, Aila Rissanen ja Pertti Mustajoki Lihavuus aiheuttaa naisen lisääntymisterveydelle monia vaaroja. Melko vähäinenkin (alle 10 %) laihdutus vähentää näitä ongelmia. Ylipainoisten tyttöjen
Tiina Koskela-Koivisto, Anne Juuti ja Aila Tiitinen KATSAUS Lihavuus on naisten keskuudessa kaksinkertaistunut kymmenessä vuodessa. WHO:n tilastojen mukaan vuonna 2008 suomalaisista 15 64-vuotiaista naisista